༄༅། །སེར་བ་བསྲུང་བའི་ཟིན་ཐོ་བཀོད་པ་བཞུགས་སོ། །
སེར་བ་བསྲུང་བའི་ཟིན་ཐོ་བཀོད་པ་རྡོ་རྗེའི་ཁང་བཟང་ཞེས་བྱ་བ་བླ་མ་དང་ལྷག་
པའི་ལྷ་པདྨ་ཐོད་ཕྲེང་རྩལ་ཕྱག་འཚལ་ལོ། །གང་ཞིག་དབང་ཐོབ་ཅིང་དམ་ཚིག་ལ་གནས་
པ་བསྐྱེད་རྫོགས་ལ་བརྟན་པ་ཐོབ་ནས། གཞན་དོན་གཉེར་བ་དག་གི་སེར་བ་བསྲུང་བར་
འདོད་ན། ཐོག་མར་སྒྲུབ་པ་ནུས་ལྡན་དུ་བྱ་བ་དང༌། ཆད་དུ་ལས་ལ་སྦྱར་བའོ། །
དང་པོ་ནི། གང་གི་གནས་སུ་ཡོ་བྱད་རྣམས་ཚགས་སུ་ཆུད་པར་བྱས་ལ། གང་དུ་རྩ་
གསུམ་གྱི་མཆོད་གཏོར་སོགས་བཤམས་པའི་མདུན་ངོས་ལྟ་བུར་འབྲུ་ཚོམ་ཁར་སྣོད་གྲོ་
སོགས་འབྲུ་ཡིས་བཀང་བའི་ནང་སྲུང་ཕུར་ཙཱཀྲ་བཅས་པའི་གཡས་སུ་སཙྪ། གཡོན་དུ་
སྔགས་བྱང་གང་བདེར་ཐུན་རྫས་རལ་གྲི་རྐང་གླིང་ཞྭ་གོས་བཅས་སྤྱོད་པ་རྣམ་ལྔ་སོགས་
ཚང་པར་བྱའོ། །དེ་ནས་འདོན་ཆའི་འགྲིགས་རིམ་ནི་ཚིག་བདུན་གསོལ་འདེབས་ནས་རིམ་
པར་བཏང་བའི་ལས་བྱང་གི་མཆོད་པ་བྱིན་རླབས་སྐབས་སྔགས་རྣམས་གྲངས་ཁ་ཤིས་
བརྗོད་བསྟོད་བཤགས་ཡན་གྲུབ་ནས་ཕྲེང་བ་བྱིན་རླབས་བྱ། བསྙེན་དམིགས་རྒྱས་པར་
བཏང་བའི་རྩ་སྔགས་རྒྱས་སྤྲོས། འཁོར་སྔགས་རིགས་སུ་འགྲེས། ཧཱུཾ་སྒྲུབ་ཡན་དང་། སྲུང་
བཟློག་སྔགས་ཚར་ཁ་ཤེས། ལས་བཞིའི་སྔགས་ཤམ་བཅས་མཐར་སྟོང་ཚིགས་འབུལ།
རྟ་རྫ་ས་རྣམས་ལ་སྦྱངས་པ་གསུམ་སོགས་བགེགས་བསྐྲད། ཁྲུས་གསོལ་བྱ། མདུན་
བསྐྱེད་སྐབས་ཁ་འགྱུར་ནི། ཨོཾ་སྭཱ་བྷཱ་ཝ་སོགས། མདུན་རྟེན་རྣམས་མི་དམིགས་པ་སྟོང་པ་
ཉིད་ཀྱི་ངང་ལས་འབྱུང་བ་རིམ་བརྩེགས་ཀྱི་ཁར་བསྲུང་བའི་གུར་ཁང་མེ་དཔུང་འབར་བ་
དང་རྡོ་རྗེའི་རྭ་བས་བསྐོར་བའི་དུར་ཁྲོད་ཆེན་པོ་བརྒྱད། དེ་ཡི་དབུས་རིན་པོ་ཆེ་སྣ་ཚོགས་
354

སེར་བ་བསྲུང་བའི་ཟིན་ཐོ་བཀོད་པ།
ལས་གྲུབ་པའི་གཞལ་ཡས་གྲུ་བཞི་སོགས་གཞུང་ལྟར་བསྟོད་པ་ཡན་གྲུབ་ནས། བསྙེན་
དམིགས་ཁྲོ་རྒྱལ་སྟོབས་འདུས་ནས་གོང་གི་སྔགས་ཕྲེང་གསལ་འདེབས་དང་གཤམ་
དམིགས་རྐང་དང་པོ་ཙམ་བཏང་། རྩ་སྔགས་ཅི་ནུས་དང་ལས་སྔགས་བཛྲ་ཧཱུཾ་སོགས་དང་
འཁོར་སྔགས་གང་སྐབས་བཟླ། སྲུང་དམིགས་དང་ཨརྩིག་ལ་སྤེལ་ཚིག་བཏགས་པ་ཅི་
མང་བཟླས། བཟློག་དམིགས་དང་བཟློག་སྔགས་སྲུང་བའི་སུམ་ཆ་བཟླ། འཁོར་ལོ་ཁ་
འཐབ་བསད་དམིགས་སྔགས་བཅས་བཟློག་པའི་བཞི་ཆ་དང༌། ལོ་ཏྲི་ལས་བཞིའི་སྔགས་
ཤམ་སྤེལ་ཚིག་བཅས་སོང་ནས། བཟོད་གསོལ་རྟེན་སྙིང་ཚར་བདུན་སོགས་ཀྱི་མེ་ཏོག་
འཐོར། རྟེན་བཞུགས་སྐབས། མདུན་བསྐྱེད་ཡེ་ཤེས་པ་རྣམས་ཇི་སྲིད་སྲུང་བའི་ལས་
མཐར་མ་ཕྱིན་བར་བརྟན་པར་བཞུགས་སུ་གསོལ། བཞུགས་ནས་བྱིན་གྱིས་རླབས་པར་
མཛད་དུ་གསོལ། ཞེས་བརྗོད་དོ། །ཤིས་བརྗོད་ཚིགས་བཅད་སྦྱར། བསྟོད་ཚིགས་དང་
འདོད་གསོལ་ཕྲིན་ལས་གཞོལ་བའི་མཐར། ཁྱད་པར་སྲུང་ཡུལ་འབྲས་བུ་ལོ་ཐོག་ལ་འབྱུང་
པོ་མི་མ་ཡིན་གྱི་ཆོ་འཕྲུལ་ཆུ་འཁྱག་སེར་བའི་གནོད་པ་ལས་སྲུང་ཞིང་སྐྱོབ་སྟེ་ལོ་འབྲས་
ཕུན་སུམ་ཚོགས་པར་མཛད་དུ་གསོལ། ཞེས་དང༌། རྟེན་ལ་ནང་མཆོད་འཐོར་ཏེ། ༀ་
ཨཱཿཧཱུྃ་ཞེས་ལྷ་ཐམས་ཅད་འོད་དུ་ཞུ་སྟེ་རྟ་རྫས་སོ་སོའི་རྣམ་པར་གྱུར་ཞེས་མོས་ལ། དགེ་
བ་འདི་ཡི་སོགས་བརྗོད་པར་བྱའོ། །དེ་ལྟར་ཐུན་བཞིའམ་གསུམ་བྱས་པའི་ཐུན་རྗེས་མ་
རྣམས་ལ་བདག་བསྐྱེད་བྱིན་འབེབས་ནས་བརྩམ་གོ་ཆ་ལྷ་ལྔ་བསྙེན་དམིགས་བསྡུས་པ་
རྣམས་བྱས་བགེགས་བསྐྲད་སྤྱི་འགྲོས། ཁྲུས་གསོལ་ཇི་ལྟར་བལྟམ་པ་སོགས་ཕྲེང་བ་བྱིན་
རླབས། དབྱངས་གསལ་ཚར་གསུམ་ཙམ་གྱིས་ཆོག །དགོང་མོ་ཚོགས་དང་གསོལ་ཀ་
སོགས་བྱས་ནས་མཐར་དབྱུང༌། དེ་ལྟར་བྱས་ནས་སྒྲུབ་པ་གྲོལ་རྒྱུའི་དགོང་མོ་མདུན་བསྐྱེད་
འོད་ཞུ་མི་བྱ་བར་ཁྱད་པར་རོ། །དེ་ནས་སེར་རྟ་རྣམས་གཞན་གྱིས་མི་མཐོང་སར་སྦ།
གཟའ་སྐར་སོགས་དུས་སྦྱོར་དགེ་བར་སེར་རྟ་བཞུགས་གསོལ་བར་བྱའོ།
355

གངས་ཅན་རིག་བཅུད་ལས།
༼ཡ༽
རག་མགོ་སྤྲུལ་སྐུའི་གསུང་འབུམ།
གཉིས་པ་སྦྱར་བ་ནི། ཆགས་མེད་རིན་པོ་ཆེའི་ཉེར་མཁོ་བལྟས་ཆོག་ལྟར་ལས་སྐབས་
བསང་
སུ་ཐུན་བྲབ་པ་སོགས་དགོས་པ་བྱུང་ན་རྗེས་སུ་ཟོར་ཆས་ལ་རབ་གནས་བསྐྱལ།
ཞི་བ་ཆུ་གཏོར། མེ་གསུར། ལོ་གླུད། སྐྱབས་འགྲོ་སོགས་ལ་བརྩོན་ན་སྲུང་བ་ཡིད་བཞིན་
དུ་འགྲུབ་པར་འགྱུར་རོ། །ཞེས་པའང་ཚད་ཐུབ་ཀྱི་མན་ངག་དང་ཕྱག་བཞེས་བཞིན། ཐུབ་
བསྟན་བཤད་སྒྲུབ་རྒྱ་མཚོས་རབ་ཚེས་མེ་སྤྲེལ་ལ་ཟིན་ཐོ་བཀོད་པ་བཀྲ་ཤིས། ཤུ་བྷཾ།། །།
356